क्राइम अलर्ट : मोबाइल चोरी में फंसा CISF का जवान
Channel: SANSANI OF INDIA ( सनसनी ऑफ़ इंडिया )
Date: 2022-12-25

#shorts 
IGI एयरपोर्ट थाना पुलिस ने कार्गो एरिया में चोरी करने वाले एक गैंग का खुलासा किया है। पुलिस ने कार्गो में काम करने वाले दो लोडर, एक CISF के ASI और एक दुकानदार को गिरफ्तार किया है। कार्गो में काम करने वाले कर्मचारी ने पार्सल से चोरी करने के बाद CISF स्टाफ की मदद से उसे दुकानदार को बेच दिया था। पुलिस ने इनके कब्जे से 17 सैमसंग गैलेक्सी मोबाइल फोन और 10 स्मार्ट घड़ियां बरामद की हैैं। 

दिनांक 21 नवंबर को हॉटस्पॉट रिटेल डॉट इन कंपनी ने IGI एयरपोर्ट थाने में शिकायत दी की हवाई अड्डा के कार्गो एरिया से मोबाइल की खेप में से 19 मोबाइल फोन किसी ने चुरा लिए।

पुलिस ने चोरी हुए मोबाइल फोन को सर्विलांस पर लगाये तो पता चला कि महिपालपुर स्थित खुशी कम्युनिकेशंस नाम की दुकान से ग्राहकों को चोरी के  मोबाइल बेचे गए हैं। पुलिस ने दुकान मालिक विवेक को गिरफ्तार कर लिया। पूछताछ में उसने बताया कि CISF के ASI बृजपाल सिंह ने  औने-पौने दाम पर 5 नए सैमसंग गैलेक्सी मोबाइल फोन उसे बेचे थे।